ΑΠΟΦΑΣΗ ΤΗΣ ΕΠΟΠΤΕΥΟΥΣΑΣ ΑΡΧΗΣ ΤΗΣ ΕΖΕΣ αριθ. 226/96/COL της 4ης Δεκεμβρίου 1996 που αντικαθιστά την απόφαση αριθ. 31/94/COL σχετικά με πρόσθετες εγγυήσεις όσον αφορά τη νόσο του Aujeszky, για χοίρους με προορισμό χώρες της ΕΖΕΣ ή περιφέρειες απαλλαγμένες από τη νόσο, όπως τροποποιήθηκε από την απόφαση αριθ. 75/94/COL για την έγκριση προγράμματος για την εξάλειψη της νόσου του Aujeszky στη Σουηδία, στο μέτρο που οι αποφάσεις αυτές αφορούν τη Νορβηγία

Η ΕΠΟΠΤΕΥΟΥΣΑ ΑΡΧΗ ΤΗΣ ΕΖΕΣ,

Έχοντας υπόψη:

τη συμφωνία για τον Ευρωπαϊκό Οικονομικό Χώρο, όπως προσαρμόσθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, και ιδίως το άρθρο 17 και το πρωτόκολλο αριθ. 1 παράγραφος 4 στοιχείο δ),

την πράξη που αναφέρεται στο σημείο 1 του κεφαλαίου Ι του παραρτήματος Ι της συμφωνίας για τον Ευρωπαϊκό Οικονομικό Χώρο περί υγειονομικών προβλημάτων στον τομέα των ενδοκοινοτικών συναλλαγών βοοειδών και χοιροειδών (οδηγία 64/432/ΕΟΚ του Συμβουλίου, η οποία εφεξής αναφέρεται ως «πράξη για τα βοοειδή και χοιροειδή»), και ιδίως το άρθρο 10,

τη συμφωνία μεταξύ των κρατών ΕΖΕΣ για την ίδρυση Εποπτεύουσας Αρχής και Δικαστηρίου, όπως προσαρμόσθηκε από το πρωτόκολλο προσαρμογής της συμφωνίας μεταξύ των κρατών της ΕΖΕΣ για την ίδρυση Εποτεύουσας Αρχής και Δικαστηρίου, και ιδίως το άρθρο 5 παράγραφος 2 στοιχείο δ) και το πρωτόκολλο αριθ. 1 άρθρο 1 στοιχείο γ),

Εκτιμώντας:

ότι στη Νορβηγία, με την απόφαση της Εποτεύουσας Αρχής της ΕΖΕΣ αριθ. 75/94/COL (1), η οποία τροποποιεί την απόφαση της Εποτεύουσας Αρχής της ΕΖΕΣ αριθ. 31/94/COL (2), χορηγήθηκαν πρόσθετες εγγυήσεις όσον αφορά τη νόσο του Aujeszky 7

ότι αυτές οι αποφάσεις περιλαμβάνουν, εκτός από τις εγγυήσεις που χορηγήθηκαν στη Νορβηγία, και ανάλογες εγγυήσεις που χορηγήθηκαν στη Φινλανδία και τη Σουηδία 7

ότι η κυβέρνηση της Νορβηγίας, ενώ επιβεβαιώνει ότι η πραγματική κατάσταση που αιτιολογεί την απόφαση αριθ. 75/94/COL παραμένει αμετάβλητη, υπέβαλε αίτημα αντικατάστασης των αποφάσεων που αφορούν τις πρόσθετες εγγυήσεις που χορηγήθηκαν στη Νορβηγία, με νέα απόφαση, η οποία να καλύπτει μόνο τις εγγυήσεις που χορηγήθηκαν στη Νορβηγία, ισχυριζόμενη ότι κάτι τέτοιο είναι απαραίτητο για την προβλεπόμενη επίλυση των συνεχιζόμενων διαπραγματεύσεων με την Ευρωπαϊκή Ένωση στον κτηνιατρικό τομέα 7

ότι μια παρόμοια νέα απόφαση δεν θα μετέβαλε καθόλου την πραγματική κατάσταση σε σύγκριση με ότι εφαρμόζεται βάσει της απόφασης της Εποτεύουσας Αρχής της ΕΖΕΣ αριθ. 31/94/COL, όπως τροποποιήθηκε από την απόφαση αριθ. 75/94/COL 7

ότι, επομένως, δεν υπάρχει κώλυμα για την ικανοποίηση του αιτήματος που υπέβαλε η κυβέρνηση της Νορβηγίας 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της κτηνιατρικής επιτροπής της ΕΖΕΣ, η οποία επικουρεί την Εποπτεύουσα Αρχή της ΕΖΕΣ,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

1. Η απόφαση αριθ. 31/94/COL, όπως τροποποιήθηκε από την απόφαση αριθ. 75/94/COL, θα αντικατασταθεί από το κείμενο του παραρτήματος, στο μέτρο που οι αποφάσεις αυτές αφορούν τη Νορβηγία.

2. Η παρούσα απόφαση αρχίζει να ισχύει στις 9 Δεκεμβρίου 1996.

3. Η παρούσα απόφαση απευθύνεται στα κράτη της ΕΖΕΣ.

4. Το κείμενο της παρούσας απόφασης στην αγγλική γλώσσα είναι το μόνο αυθεντικό.

Βρυξέλλες, 4 Δεκεμβρίου 1996.

Για την Εποπτεύουσα Αρχή της ΕΖΕΣ

Bjφrn FRIΠFINNSSON

Μέλος της Αρχής

(1) ΕΕ αριθ. L 247 της 22. 9. 1994, σ. 52.

(2) ΕΕ αριθ. L 138 της 2. 6. 1994, σ. 43.

ΠΑΡΑΡΤΗΜΑ

«1. Για τους χοίρους που προορίζονται για αναπαραγωγή, οι οποίοι προέρχονται από άλλα κράτη της ΕΖΕΣ ή από κράτη μέλη της ΕΚ ή περιφέρειές τους και προορίζονται για κράτη της ΕΖΕΣ ή περιφέρειές τους, όπου δεν επιτρέπεται η διεξαγωγή εμβολιασμών κατά της AD, και οι οποίες εμφαίνονται στον κατάλογο του παραρτήματος Ι, πρέπει να πληρούνται οι ακόλουθες προϋποθέσεις:

1.1. η AD πρέπει να δηλώνεται υποχρεωτικά στο κράτος της ΕΖΕΣ και στο κράτος μέλος προέλευσης της ΕΚ 7

1.2. δεν πρέπει να έχει καταγραφεί στην αγέλη προέλευσης κατά τους τελευταίους δώδεκα μήνες καμία κλινική, παθολογική ή ορολογική μαρτυρία για την AD 7

1.3. εάν έχει χρησιμοποιηθεί στην αγέλη προέλευσης εμβόλιο κατά της AD, μόνον εμβόλιο g1 αραιωμένο θα πρέπει να έχει χρησιμοποιηθεί κατά τους τελευταίους δώδεκα μήνες 7

1.4. οι χοίροι πρέπει να έχουν τεθεί σε απομόνωση, σε χώρο εγκεκριμένο από την αρμόδια αρχή, έτσι ώστε να μην ήταν δυνατή η άμεση ή έμμεση επαφή με άλλους χοίρους για τουλάχιστον 30 ημέρες πριν από τη μετακίνηση 7

1.5. οι χοίροι δεν πρέπει να έχουν εμβολιαστεί 7

1.6. οι χοίροι πρέπει να έχουν υποβληθεί σε δοκιμή Elisa για την παρουσία αντισωμάτων g1 σύμφωνα με το παράρτημα ΙΙ της παρούσας απόφασης, σε ορό που έχει ληφθεί τουλάχιστον 21 ημέρες μετά την είσοδο στην απομόνωση, με αρνητικά αποτελέσματα. Όλα τα ζώα που βρίσκονται σε απομόνωση πρέπει επίσης να έχουν δώσει αρνητικά αποτελέσματα στη δοκιμή αυτή. Σε περίπτωση χοίρων ηλικίας άνω των τεσσάρων μηνών, η δοκιμή που χρησιμοποιείται είναι η πλήρης δοκιμή Elisa 7

1.7. οι χοίροι πρέπει να έχουν παραμείνει στην αγέλη προέλευσης από τη γέννησή τους ή οι χοίροι πρέπει να έχουν παραμείνει στην αγέλη αποστολής για τρεις μήνες και σε άλλες αγέλες ισοδυνάμου καθεστώτος από τη γέννησή τους 7

1.8. οι χοίροι δεν πρέπει να έρθουν σε επαφή με χοίρους που δεν πληρούν τους όρους που αναφέρονται στα σημεία 1.1 έως 1.7 κατά τη μεταφορά από τον τόπο προέλευσης στη γεωργική εκμετάλλευση προορισμού.

2. Για τους χοίρους που προορίζονται για αναπαραγωγή, οι οποίοι προέρχονται από άλλα κράτη της ΕΖΕΣ ή από κράτη μέλη της ΕΚ ή περιφέρειές τους και προορίζονται για κράτη της ΕΖΕΣ ή περιφέρειές τους, όπου δεν επιτρέπεται η διεξαγωγή εμβολιασμών κατά της AD, και οι οποίες εμφαίνονται στον κατάλογο του παραρτήματος Ι, πρέπει να πληρούνται οι ακόλουθες προϋποθέσεις:

2.1. η AD πρέπει να δηλώνεται υποχρεωτικά στο κράτος της ΕΖΕΣ ή στο κράτος μέλος προέλευσης της ΕΚ 7

2.2. δεν πρέπει να έχει καταγραφεί στην αγέλη προέλευσης κατά τους τελευταίους δώδεκα μήνες καμία κλινική, παθολογική ή ορολογική μαρτυρία για AD 7

2.3. οι χοίροι δεν πρέπει να έχουν εμβολιασθεί 7

2.4. δεν είναι αναγκαία η υποβολή σε δοκιμή πριν από τη μετακίνηση εάν η αγέλη προέλευσης συμμετέχει σε επίσημο πρόγραμμα παρακολούθησης, σύμφωνα με το οποίο τουλάχιστον 15 % των ζώων αναπαραγωγής (ή 25 ζώα, όποιος εκ των δύο αριθμών είναι μεγαλύτερος) υποβάλλεται σε δοκιμή κατά τη διάρκεια κάθε έτους. Μια τέτοια διαδικασία δοκιμών πρέπει να μοιράζεται σε τουλάχιστον τρία περίπου ίσα διαστήματα, με μεταξύ τους διαφορά τουλάχιστον δύο μηνών 7 η μετακίνηση προς τέτοιες αγέλες επιτρέπεται μόνον από αγέλες ισοδυνάμου ή ανωτέρου καθεστώτος, και στην αγέλη προέλευσης δεν πρέπει να έχουν καταγραφεί σε ακτίνα 2 χιλιομέτρων κλινικά συμπτώματα της AD κατά τις προηγούμενες 60 ημέρες 7

2.5. εάν η αγέλη προέλευσης δεν συμμετέχει σε ένα τέτοιο πρόγραμμα παρακολούθησης, οι χοίροι πρέπει να έχουν διαχωριστεί πριν από τη μετακίνηση και οι χοίροι πρέπει να έχουν υποβληθεί σε δοκιμή σύμφωνα με το παράρτημα ΙΙ. Όλα τα ζώα που υποβλήθηκαν στη δοκιμή πρέπει να έχουν περάσει επιτυχώς τη δοκιμή 7

2.6. οι χοίροι πρέπει να έχουν παραμείνει στην αγέλη προέλευσης από τη γέννησή τους ή οι χοίροι πρέπει να έχουν παραμείνει στην αγέλη αποστολής για τρεις μήνες και σε άλλες αγέλες ισοδυνάμου καθεστώτος από τη γέννησή τους 7

2.7. οι χοίροι δεν πρέπει να έρθουν σε επαφή με χοίρους που δεν πληρούν τους όρους που αναφέρονται στα σημεία 2.1 έως 2.6 κατά τη μεταφορά από τον τόπο προέλευσης στη γεωργική εκμετάλλευση προορισμού.

3. Τα ζώα που αναφέρονται στο σημείο 2 πρέπει να μεταφέρονται απευθείας στη γεωργική εκμετάλλευση προορισμού και πρέπει να παραμείνουν εκεί ως προς τη σφαγή, εκτός εάν έχει δοθεί διαφορετική έγκριση από την αρμόδια αρχή του κράτους προορισμού της ΕΖΕΣ. Η αρμόδια αρχή του κράτους της ΕΖΕΣ είναι δυνατόν να ζητήσει οι χοίροι να οδηγηθούν απευθείας στη σφαγή.

4. Για τους χοίρους που προορίζονται για σφαγή, οι οποίοι προέρχονται από άλλα κράτη της ΕΖΕΣ ή από κράτη μέλη της ΕΚ η περιφέρειές τους και προορίζονται για κράτη της ΕΖΕΣ ή περιφέρειές τους, οι οποίες εμφαίνονται στον κατάλογο του παραρτήματος Ι, πρέπει να πληρούνται οι ακόλουθες προϋποθέσεις:

4.1. οι χοίροι πρέπει να μεταφέρονται απευθείας στο σφαγείο προορισμού 7

4.2. εάν οι χοίροι αυτοί έχουν εμβολιασθεί, μόνο εμβόλιο g1 αραιωμένο πρέπει να έχει χρησιμοποιηθεί 7

4.3. δεν πρέπει να έχει καταγραφεί στην αγέλη προέλευσης κατά τους τελευταίους δώδεκα μήνες καμιά κλινική, παθολογική ή ορολογική μαρτυρία για AD 7

4.4. οι χοίροι πρέπει να έχουν παραμείνει στην αγέλη προέλευσης κατά τις προηγούμενες 60 ημέρες ή από τη γέννησή τους 7

4.5. η AD πρέπει να δηλώνεται υποχρεωτικά στο κράτος της ΕΖΕΣ ή στο κράτος μέλος προέλευσης της ΕΚ 7

4.6. οι χοίροι δεν πρέπει να έρθουν σε επαφή με χοίρους που δεν πληρούν τους όρους που αναφέρονται στα σημεία 4.1 έως 4.5 κατά τη μεταφορά από τον τόπο προέλευσης στο σφαγείο.

5. Το υγειονομικό πιστοποιητικό που αναφέρεται ως υπόδειγμα ΙΙ στο παράρτημα ΣΤ της πράξης για τα βοοειδή και χοιροειδή πρέπει να συμπληρώνεται με τα ακόλουθα για χοίρους, οι οποίοι προορίζονται για κράτος της ΕΖΕΣ ή περιφέρειά της, που εμφαίνεται στον κατάλογο του παραρτήματος Ι, και οι οποίοι προέρχονται από κράτος της ΕΖΕΣ ή κράτος μέλος της ΕΚ ή περιφέρειές τους:

"χοίροι που πληρούν τους όρους της απόφασης της Εποπτεύουσας Αρχής της ΕΖΕΣ 226/96/COL σχετικά με τη νόσο του Aujeszki. Σε περίπτωση χοίρων για αναπαραγωγή η δοκιμή που χρησιμοποιήθηκε ήταν η πλήρης δοκιμή Elisa/Elisa για g1 αντισώματα (ενδεχομένως διαγράφεται η περιττή ένδειξη).".

6. Οι όροι που αναφέρονται στα σημεία 1 έως 5 δεν ισχύουν για την είσοδο χοίρων σε κράτος της ΕΖΕΣ ή περιφέρειά της που εμφαίνεται στον κατάλογο του παραρτήματος Ι, από κράτος της ΕΖΕΣ ή περιφέρειάς της, στην οποία σύμφωνα με το άρθρο 10 της πράξης για τα βοοειδή και χοιροειδή έχουν παρασχεθεί πρόσθετες εγγυήσεις που αντιστοιχούν σε αυτές της παρούσας απόφασης.

7. Κράτος της ΕΖΕΣ που εμφαίνεται στον κατάλογο του παραρτήματος Ι πρέπει να υποβάλλει ετήσιες εκθέσεις σχετικά με την παρακολούθηση και τα ευρήματα όσον αφορά την AD. Η έκθεση αυτή πρέπει να υποβάλλεται στην Εποπτεύουσα Αρχή της ΕΖΕΣ το αργότερο την 1η Απριλίου του επόμενου έτους.

ΠΑΡΑΡΤΗΜΑ Ι

Περιφέρειες απαλλαγμένες από τη νόσο του Aujeszky, οι οποίες δεν επιτρέπουν εμβολιασμόΝορβηγία: Όλες οι περιφέρειες

ΠΑΡΑΡΤΗΜΑ ΙΙ

Πρωτόκολλο σχετικά με τη ενζυμική δοκιμή ανοσοπροσρόφησης (Elisa) για την ανίχνευση στον ορό αντισωμάτων κατά της γλυκοπρωτεΐνης του ιού της νόσου του Aujeszky (ADV-gl)

1. Τα ινστιτούτα που αναφέρονται στο σημείο 2 στοιχείο δ) θα αξιολογήσουν τις δοκιμές και τις σειρές αντιδραστηρίων δοκιμών (kits) Elisa gl σύμφωνα με τα κριτήρια του σημείου 2 στοιχεία α), β) και γ). Η αρμόδια αρχή σε κάθε κράτος της ΕΖΕΣ θα διασφαλίσει ότι μόνο σειρές αντιδρασηρίων δοκιμών (kits) Elisa gl που πληρούν αυτές τις προϋποθέσεις θα καταχωρούνται. Οι εξετάσεις που αναφέρονται στο σημείο 2 στοιχεία α) και β) πρέπει να διεξάγονται πριν την έγκριση των δοκιμών 7 μετά την έγκριση αυτή, τουλάχιστον η εξέταση του σημείου 2 στοιχείο γ) πρέπει να διεξάγεται σε κάθε παρτίδα.

2. Τυποποίηση, ευαισθησία και εξειδίκευση της δοκιμής

α) Η δοκιμή πρέπει να είναι αρκετά ευαίσθητη ώστε να έχει θετικό αποτέλεσμα στους ακόλουθους κοινοτικούς ορούς αναφοράς (1):

- Κοινοτικός ορός αναφοράς ADV1 σε αραίωση 1 : 8,

- Κοινοτικός ορός αναφοράς ADV-gl Α

- Κοινοτικός ορός αναφοράς ADV-gl Β

- Κοινοτικός ορός αναφοράς ADV-gl Γ

- Κοινοτικός ορός αναφοράς ADV-gl Δ

- Κοινοτικός ορός αναφοράς ADV-gl Ε

- Κοινοτικός ορός αναφοράς ADV-gl ΣΤ.

β) Η δοκιμή πρέπει να είναι αρκετά εξειδικευμένη ώστε να έχει αρνητικό αποτέλεσμα στους ακόλουθους κοινοτικούς ορούς αναφοράς

- Κοινοτικός ορός αναφοράς ADV-gl Ζ

- Κοινοτικός ορός αναφοράς ADV-gl Η

- Κοινοτικός ορός αναφοράς ADV-gl Θ

- Κοινοτικός ορός αναφοράς ADV-gl Ι

- Κοινοτικός ορός αναφοράς ADV-gl ΙΑ

- Κοινοτικός ορός αναφοράς ADV-gl ΙΒ

- Κοινοτικός ορός αναφοράς ADV-gl ΙΓ

- Κοινοτικός ορός αναφοράς ADV-gl ΙΔ

- Κοινοτικός ορός αναφοράς ADV-gl ΙΕ

- Κοινοτικός ορός αναφοράς ADV-gl ΙΣΤ.

γ) Για τον έλεγχο των παρτίδων πρέπει να επιτυγχάνεται θετικό αποτέλεσμα για τον κοινοτικό ορό αναφοράς σε αραίωση 1 : 8 και αρνητικό αποτέλεσμα για τον κοινοτικό ορό αναφοράς ADV-gl Ι.(1) Όπως ορίζονται στην "Έκθεση της υποεπιτροπής της επιστημονικής κτηνιατρικής επιτροπής για τη νόσο του Aujeszky" με αριθ. αναφοράς VI/2556/92/ΕΝ (PVET/ΕΝ/1374), που μπορεί να ληφθεί από την Εποπτεύουσα Αρχή της ΕΖΕΣ.

δ) Τα ινστιτούτα που αναφέρονται παρακάτω, επιπρόσθετα θα είναι υπεύθυνα για τον έλεγχο ποιότητας της μεθόδου Elisa σε κάθε κράτος της ΕΖΕΣ, και ειδικότερα για την παραγωγή και τυποποίηση εθνικών ορών αναφοράς σύμφωνα με τους κοινοτικούς ορούς αναφοράς.

1. Veterinζrinstituttet, Όσλο, Νορβηγία.

ε) Ο κοινοτικός ορός αναφοράς θα παρέχεται από τα ινστιτούτα που αναφέρονται στο ανωτέρω σημείο 2 στοιχείο δ).

ΠΑΡΑΡΤΗΜΑ ΙΙΙ

>ΘΕΣΗ ΠΗΝΑΚΑ>